de en en de de en ceb cy cy cy en cy de en fr cy it cy cy de cy es cy pt en en cy cy cy cy cy cy cy en en cy cy cy cy en cy en cy nb cy yo
Neges gan GANOLFAN Y DRINDOD Caerdydd
Sefydlwyd Cylch Cadwgan yn 2001 i drefnu cyfarfodydd diwylliannol ar gyfer Cymry’r fro yn ystod misoedd y gaeaf a’r gwanwyn.
Mae’r enw a fabwysiadwyd gan y gymdeithas yn ein tywys yn ôl i’r ddeuddegfed ganrif a’r drydedd ar ddeg. Yn ôl yr hanes, dyna pryd yr enillodd Cadwgan Fawr neu ‘Gadwgan Lly hog y Fwyell’ frwydr yn erbyn y Normaniaid rhwng y Creigiau a Phen-tyrch.
Yn ogystal â defnyddio’r fwyell i ymladd, mynnai Cadwgan warchod hen draddodiadau a hawliau’r werin bobl. Yn ôl coel gwlad felly, bu gan Gadwgan ran bwysig yn sicrhau parhad y Gymraeg a’i thraddodiadau yn yr ardal hon.
Dim ond un o’r sefydliadau sy’n trefnu’r Cylch yw Bethlehem. Y pedwar arall yw Clwb y Dwrlyn ym Mhen-tyrch, Cymdeithas Gymraeg Llantrisant, cangen y Garth o Ferched y Wawr, ac eglwys y Tabernacl yn yr Efailisaf.
Fel yr Eisteddfod Genedlaethol, mae Cylch Cadwgan yn symudol ac yn ymweld â gwahanol fannau yn y dalgylch.
Ac fel yr Eisteddfod, mae'r Cylch yn denu siaradwyr o fri: dros y blynyddoedd cafwyd cwmni lliaws o lenorion a beirdd yn trafod eu meysydd gwahanol.
Mae cefnogaeth frwd i’r gweithgareddau a chynulleidfaoedd niferus yn gwledda ar y cynnwys.
Nos Iau 20 Hydref 2016 am 8.00pm
KAREN OWEN yn siarad ar y testun: ‘'Lein a bît yng nghalon bardd' yng Nghlwb Rygbi Pentyrch
Nos Wener 25 Tachwedd  2016 am 8.00pm.
GRUFFUDD OWEN yn siarad ar y testun:
'Hel llus yn y glaw' (Rhestr Fer Llyfr y Flwyddyn 2016) yn Y Ganolfan, Tabernacl, Efail Isaf
Nos Wener 20 Ionawr 2017 am 8.00pm
Dr WYNNE DAVIES yn siarad ar y testun: 'Ar gefn ei geffyl' yn Y Ganolfan, Tabernacl, Efail Isaf
Nos Wener 17 Mawrth  2017 am 8.00pm.
Y Prifardd CYRIL JONES yn siarad ar y testun: ‘Lan a Lawr Lôn Lacs’ yn Y Ganolfan, Tabernacl, Efail Isaf
Nos Wener 5 Mai 2017 am 8.00pm
Dr MEG ELIS yn siarad ar y testun: ‘Sali Mali, creadigrwydd ac academia’ yn Festri Bethlehem, Gwaelod y Garth